РЕГЛАМЕНТ (ЕО) № 464/2008 НА КОМИСИЯТА
от 28 май 2008 година
за определяне на допълнителна сума за изплащане за 2007/2008 пазарна година за доматите в България в съответствие с Регламент (ЕО) № 104/2007
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния,
като взе предвид Акта за присъединяване на България и Румъния,
като взе предвид Регламент (ЕО) № 104/2007 на Комисията от 2 февруари 2007 година за определяне на размера на помощта за доматите, предназначени за преработка, за 2007/2008 пазарна година (1) и по-специално член 2, параграф 2 от него,
като има предвид, че:
(1)
Нотифицираните от държавите-членки количества на преработени домати с помощ за 2006/2007 пазарна година в съответствие с член 39, параграф 2 от Регламент (ЕО) № 1535/2003 на Комисията от 29 август 2003 година за определяне на подробни правила за прилагане на Регламент (ЕО) № 2201/96 на Съвета по отношение режима на помощи за продукти от преработени от плодове и зеленчуци (2) надвишават общностния таван с 11,8 %. Следователно след приключване на 2007/2008 пазарна година е необходимо да се изплати допълнителна сума на държавите-членки, които се присъединиха към Европейския съюз на 1 януари 2007 г. и чийто национален таван не е надвишен или е надвишен с по-малко от 25 %.
(2)
Националният таван на България за 2007/2008 пазарна година не е надвишен. Следователно е целесъобразно за тази държава-членка да се изплати допълнителна сума от 8,62 EUR на тон.
(3)
За 2007/2008 пазарна година производителите от Румъния не са представили искане за помощ що се отнася до доматите, предназначени за преработка. Следователно не е необходимо за посочената пазарна година да се изплаща допълнителна помощ за тази държава-членка,
ПРИЕ НАСТОЯЩИЯ РЕГЛАМЕНТ:
Член 1
След приключване на 2007/2008 пазарна година на България се изплаща допълнителната сума от 8,62 EUR на тон за домати, предназначени за преработка, в съответствие с член 2, параграф 2 от Регламент (ЕО) № 104/2007.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 май 2008 година.